ચાઈના વિશ્વને મહામંદીમાં ધકેલી દેશે એવા પૂરા સંકેત આપતાં આજે શાંઘાઈ શેર બજારમાં ૨૫ વર્ષના ઈતિહાસમાં પ્રથમ વખત આરંભિક અડધા કલાકમાં જ હેમરીંગે મંદીની નીચલી સર્કિટ લાગી જતાં દિવસના બાકી સમયમાં ટ્રેડીંગ બંધ કરવાની ફરજ પડી હતી. ઉલ્લેખનીય છે કે ચાઈનામાં એક દિવસ પૂર્વે જ આ કટોકટી સપાટી પર આવી જઈ શાંઘાઈ શેર બજારમાં સીએસઆઈ ૩૦૦ ઈન્ડેક્સ સાત ટકાથી વધુ તૂટી જતાં નવી સર્કિટ સિસ્ટમ મુજબ દિવસના બાકી સમયમાં શેરબજારમાં ટ્રેડીંગ બંધ કરવાની ફરજ પડી હતી.